 2020. nyári vetélkedő kérdései

Járványok évezredek óta jelen voltak/vannak az emberiség történetében. Az első hiteles feljegyzés tömeges megbetegedésekről i.e. 420-ból származik. A járványokban milliók haltak meg. 2019. decemberében egy új járvány ütötte fel a fejét, melynek sajnos mi is részeseivé váltunk. Mostani vetélkedőnk ezért foglalkozik a járványok témájával.

Egyesületünk 2020-ban lesz 30 éves. Ezzel a 30 kérdéses vetélkedővel is erre emlékezünk.

Kérjük, mindenki törekedjen rövid, célratörő válaszokra! Minden helyes válasz 1 pontot ér.

1. Hol jelentkezett a bevezetőben már említett i.e. 420-as járvány?
2. A következő ismert feljegyzések i. sz. 542-ből származnak. Honnan?
3. A középkorban már rájöttek, hogy célszerű a betegek elkülönítése, karanténba zárása. Honnan ered a karantén szó?
4. Mettől meddig tartott az első nagy középkori pestis járvány?
5. Egy középkori pestis járvány egy ismert irodalmi mű születését eredményezte. Mi a mű címe?
6. Ki a szerző?
7. Mi volt a pestis elnevezése a hétköznapi emberek között?
8. Miért nevezték így?
9. Baktérium vagy vírus okozta a betegséget?
10. Egy híres magyar hadvezér 1456-ban a pestis áldozata lett. Ki volt ő?
11. Mikor zajlott hazánkban az utolsó nagy pestisjárvány?
12. Másik sok áldozatot követelő járványos betegség a kolera. Hogyan terjed?
13. Honnan származik?
14. Mi a jellemző tünete?
15. Hány nagy világjárványt okozott a kolera a XIX. században?
16. Ki volt az a híres magyar költő, aki a kolera áldozata lett?
17. Hány magyar áldozata lett a XIX. századi több kolerajárványnak?
18. Mikor volt Magyarországon az utolsó nagy kolerajárvány?
19. Ki a szerzője a „Szerelem a kolera idején” című regénynek?
20. A XIX.-XX. század fordulóján sok gyerek halt meg diftériában. Mi a betegség köznyelvi neve?
21. Hogyan, mivel „kezelték” házilag ezt a betegséget?
22. Az első világháború végén pusztított egy vírus, mi volt a betegség neve?
23. Ki volt az a híres magyar író, aki a kisfiával együtt életét vesztette ebben a járványban?
24. Mikor volt hazánkban az utolsó nagy gyermekbénulás járvány?
25. Mit jelent a pandémia szó?
26. Hogyan nevezzük összefoglaló néven a bakteriális fertőzések elleni gyógyszereket?

27. Mi volt az első hatékony antibakteriális szer, amivel sok fertőző betegséget sikerült
 leküzdeni?

 28. Kinek a nevéhez kapcsolódik a felfedezése?

 29.Több fertőző betegség ellen létezik ma már védőoltás. Nevezzen meg hármat!

30.Nevezzen meg olyan védőoltást, amit éves rendszerességgel adnak!

**Kitöltő adatai:**

Név: életkora: év

Tanulónál az iskolája neve, címe:

**Kapcsolattartó adatai**:

Név:

Levelezési cím:

E-mail cím:

Telefonszám: